# Anabel Forte Deltell

Anabel Forte Deltell (Iecla, 24 de juny de 1982) és una matemàtica i estadística espanyola, especialitzada en la quantificació Bayesiana de la incertesa.

## Trajectòria

Va acabar la llicenciatura en matemàtiques en 2005, i en 2006 la de Ciències i Tècniques Estadístiques, ambdues a la Universitat de València. En 2011, es va doctorar a la mateixa universitat, també en matemàtiques. Després d'acabar el seu doctorat, va treballar en el departament d'Economia de la Universitat Jaume I a Castelló des de 2011 fins a 2014, i aquest mateix any va tornar a la Universitat de València per ocupar una plaça de professora ajudant. Des de 2020, és professora titular en el Departament d'Estadística i Investigació Operativa de la Universitat de València.
Forte realitza la seva recerca a la Universitat de València relacionada amb la quantificació de la incertesa, una important eina per a la presa de decisions. En concret, es dedica a la quantificació bayesiana de la incertesa en selecció de models, i desenvolupa models jeràrquics bayesians per a dades correlades. A causa de la seva recerca, ha estat consultada respecte a la importància que té el Model SIR com a indicador de dades respecte a la pandèmia de Coronavirus.
Ha publicat estudis sobre la bretxa de gènere en àrees STEM (ciència, tecnologia, enginyeria i matemàtiques, per les seves sigles en anglès). També participa en projectes de divulgació científica, i col·labora amb mitjans per divulgar sobre temes relacionats amb l'estadística. A més col·labora com a editora de les revistes BEIO i Biometric.
En 2014, s'inicia la iniciativa Stat Wars per a la difusió de l'estadística i la ciència de dades. Forte participa en la primera edició que portava per títol Stat Wars: El despertar de les dades, així com en l'edició de 2019, Stat Wars: L'imperi de les dades, i en l'edició de 2021, Stat Wars Episodi II: L'imperi de les dades. En 2019, va participar amb la xerrada On fugir quan ataquen els zombis? L'estadística entre la realitat i el model al congrés Bringing Young Mathematicians Together (BYMAT).

## Reconeixements

Des de 2021, Forte forma part de la International Society for Bayesian Analysis com a científica investigadora en estadística, així com de la International Biometric Society, i de la Societat d'Estadística i Investigació Operativa (SEIO).

## Referències

* ↑ «ANABEL FORTE» (en castellà). Asociación Nacional de Estudiantes de Matemáticas, 12-05-2021. [Consulta: 2 octubre 2021].
* 1 2 «La investigadora en Estadística Anabel Forte colaboradora en el programa de divulgación científica ‘Raíz de 5’ de RNE» (en castellà). www.uv.es. [Consulta: 2 octubre 2021].
* 1 2 «BOE.es - BOE-A-2020-14057 Resolución de 19 de octubre de 2020, de la Universitat de València, por la que se nombran Profesores/as Titulares de Universidad.». www.boe.es. [Consulta: 2 octubre 2021].
* ↑ «Ficha persona». www.uv.es. [Consulta: 2 octubre 2021].
* ↑ «Un modelo, un teorema y teoría de juegos contra el coronavirus» (en espanyol de Mèxic). Agencia SINC. [Consulta: 2 octubre 2021].
* ↑ Marcos, Mónica Zas. «Por qué la perspectiva de género y emocional en las Matemáticas no consiste en "ablandarlas"» (en castellà). ElDiario.es, 21-08-2021. [Consulta: 2 octubre 2021].
* ↑ «“Necesitamos que los científicos publiquen resultados negativos aunque no sean los esperados”» (en espanyol de Mèxic). Agencia SINC. [Consulta: 2 octubre 2021].
* ↑ «Matemáticas para escapar de un ataque zombi» (en castellà). ELMUNDO, 27-05-2019. [Consulta: 2 octubre 2021].
* ↑ «Coronavirus: por qué casi todos nos contagiaremos, pero tiene que ser lo más tarde posible» (en castellà). El Español, 18-03-2020. [Consulta: 2 octubre 2021].
* 1 2 «La investigadora en Estadística Anabel Forte colaboradora en el programa de divulgación científica ‘Raíz de 5’ de RNE» (en castellà). www.uv.es. [Consulta: 2 octubre 2021].
* ↑ «Equipo editorial - seio». www.seio.es. Arxivat de l'original el 2021-10-02. [Consulta: 2 octubre 2021].
* ↑ «Taller Stat Wars». www.uv.es. [Consulta: 2 octubre 2021].
* ↑ ffernandez. «Stat Wars: el imperio de los datos» (en castellà). FECYT, 24-10-2019. [Consulta: 2 octubre 2021].
* ↑ «Ésta es la matemática valenciana que usa la estadística para escapar de los zombis» (en castellà). El Español, 24-05-2019. [Consulta: 2 octubre 2021].
* ↑ «BYMAT – Speakers». www.icmat.es. [Consulta: 2 octubre 2021].
* ↑ «Anabel Forte | International Society for Bayesian Analysis» (en anglès americà). [Consulta: 2 octubre 2021].

## Enllaços externs

* Anabel Forte Deltell - Lloc web oficial
* Publicacions de Anabel Forte en Dialnet.
* Perfil de Anabel Forte en StemFartes.